Vaalharts-moorde: 'Alle lewens maak saak' | Maroela Media
Die verdagtes tydens hul hofverskyning.
Die gemeenskap van Hartswater het saam met boere en inwoners van die Vaalharts-skema in die Noord-Kaap vandag na die plaaslike hof opgeruk waar vyf beskuldigdes in verband met die moorde op die Brand-gesin verskyn het.
Dan (83) en Breggie Brand (73), asook hul dogter Elzabie (54) is Sondag uit hul hoewehuis in Hartswater ontvoer. Hul liggame is Dinsdag in die veld naby Takaneng gevind. Hulle het steekwonde aan hul gesigte en koppe gehad. 'n Lykskouing word vandag op die drie gesinslede gedoen.
Inwoners is geruk deur die grudaad en het in solidariteit met die gemeenskap aan 'n vreedsame protesoptog deelgeneem. Bakkies en trekkers het in 'n konvooi deur die strate gery en inwoners het plakkate vertoon waarop versoek is dat 'n einde aan die sinnelose moorde en geweld gebring moet word. Gemeenskapslede het ook herhaaldelik geskreeu dat "alle lewens saak maak".
Die atmosfeer in die dorp is vandag gekenmerk deur 'n gevoel van eenstemmigheid en saamstaan. AfriForum se Trauma-ondersteuningseenheid was ook betrokke en het vroeër berading vir sommige inwoners gereël.
Kruger sê landelike gemeenskappe is sat van die aanvalle en moorde op boere. Hy het 'n beroep op pres. Cyril Ramaphosa gedoen om na die gemeenskap van Hartswater uit te reik en te kom kyk wat die uitwerking van moorde op gemeenskappe is.
"Dit is iemand se ma, pa en suster dié. Dit kon myne en joune gewees het. Ons en die gemeenskap wil weet waar pres. Ramaphosa is en hoekom hy nie die moorde veroordeel nie. Hy moet kom kyk wat hier aangaan. Ons wil dan hoor of hy sê plaasmoorde en -aanvalle is steeds nie werklik nie."
Daar was sedert die begin van die jaar 186 plaasaanvalle en 29 plaasmoorde. In Julie was daar tot dusver nege moorde en 39 aanvalle.
Ek sal liewer nie sê wat ek graag wil sê!Dankie ANC
Genoeg is genoeg. Nie NET swart lewens maak saak nie…
Daai vrou kyk reguit vir die kamera, heel uitdagend. Ek verstaan nie waar kom al die haat jeens wittes vandaan nie. Of word dit soos n verterende vuur aangejaag en wakker gehou deur van ons politieke leiers.
Die Boer se lewe maak saak. Anc met Ramaposa is die klomp skurke en beplan die op boere saam hulle eff vriende.
Ons vra vir ou Faf om n gediggie te skryf in antwoord op "do I matter?". Meskien sal AB dit op die kitaar speel